કોંગ્રેસનાં કોર્પોરેટરો પ્રેક્ષક ગેલેરીમાં બેસતા ગેરહાજરી પૂરવામાં આવી હતી. જેને લઈને બેઠક પૂર્ણ થયા બાદ કોંગ્રેસ કોર્પોરેટરો મેયર બીનાબેન આચાર્યની ચેમ્બરમાં રજૂઆત કરવા પહોંચ્યા હતા. દરમિયાન સ્ટેન્ડીંગ કમિટીનાં ચેરમેન ઉદય કાનગડ પણ ત્યાં આવ્યા હતા અને મેયરને બદલે પોતાની સાથે વાત કરવાનું કહ્યું હતું. જો કે વિરોધપક્ષનાં નેતા વશરામ સાગઠિયાએ તેની સાથે વાત કરવાનો ઇન્કાર કરતા કાનગડ ઉશ્કેરાયા હતા અને સાગઠિયાને "ગેટ આઉટ, તારી કાંઇ જરૂર નથી ચેમ્બર બહાર નીકળી જા, સાગઠિયા તું નીકળ" તેવું કહેતા સામસામે ભારે ઉગ્ર બોલાચાલી થઈ હતી અને કોંગ્રેસનાં કોર્પોરેટરોએ મેયરની ચેમ્બરમાં પણ હોબાળો મચાવ્યો હતો.